CELEX: 62017TA0467
Language: sk
Date: 2019-09-20 00:00:00
Title: Vec T-467/17: Rozsudok Všeobecného súdu z 20. septembra 2019 – Barata/Parlament („Žaloba o neplatnosť – Verejná služba – Výberové konanie dočasných zamestnancov – Zamestnávanie – Výzva na vyjadrenie záujmu EP/CAST/S/16/2016 – Vodiči – Praktické a teoretické testy organizované v nadväznosti na zriadenie databázy – Neúspech v teoretickom teste – Zrušenie výzvy na vyjadrenie záujmu a databázy – Zánik predmetu konania – Pretrvanie záujmu na konaní – Čiastočné zastavenie konania – Čiastočná neprípustnosť“)

2.12.2019   
            
            
               SK
            
            
               Úradný vestník Európskej únie
            
            
               C 406/21
            
         
      Rozsudok Všeobecného súdu z 20. septembra 2019 – Barata/Parlament
      (Vec T-467/17) (1)
      
      („Žaloba o neplatnosť - Verejná služba - Výberové konanie dočasných zamestnancov - Zamestnávanie - Výzva na vyjadrenie záujmu EP/CAST/S/16/2016 - Vodiči - Praktické a teoretické testy organizované v nadväznosti na zriadenie databázy - Neúspech v teoretickom teste - Zrušenie výzvy na vyjadrenie záujmu a databázy - Zánik predmetu konania - Pretrvanie záujmu na konaní - Čiastočné zastavenie konania - Čiastočná neprípustnosť“)
      (2019/C 406/28)
      Jazyk konania: angličtina
      
         Účastníci konania
      
      
         Žalobca: Carlos Manuel Henriques Barata (Lisabon, Portugalsko) (v zastúpení: G. Pandey, D. Rovetta a V. Villante, avocats)
      
         Žalovaný: Európsky parlament (v zastúpení: J. Steele, I. Terwinghe a M. Windisch, splnomocnení zástupcovia)
      
         Predmet veci
      
      Návrh založený na článku 270 ZFEÚ na zrušenie výzvy na vyjadrenie záujmu EP/CAST/S/16/2016, ktorú vyhlásil Parlament, s cieľom prijatia vodičov, a niekoľkých aktov prijatých Parlamentom v rámci tohto výberového konania, a to najmä rozhodnutia z 26. októbra 2016, ktorým bol žalobca informovaný o tom, že sa nenachádza medzi uchádzačmi vybratými na pracovné miesto vodiča, a rozhodnutia z 25. apríla 2017, ktorým bola zamietnutá sťažnosť žalobcu podaná proti uvedenému rozhodnutiu
      
         Výrok rozsudku
      
      
                  1.
               
               
                  Nie je potrebné rozhodnúť o návrhu na zrušenie výzvy na vyjadrenie záujmu EP/CAST/S/16/2016, rozhodnutia z 26. októbra 2016, ktorým bol pán Carlos Manuel Henriques Barata informovaný o tom, že sa nenachádza medzi uchádzačmi vybratými na pracovné miesto vodiča, a rozhodnutia z 25. apríla 2017, ktorým bola zamietnutá sťažnosť pána Barata podaná proti uvedenému rozhodnutiu.
               
            
                  2.
               
               
                  Nie je potrebné rozhodnúť ani o návrhu na vyhlásenie, že výzva na vyjadrenie záujmu EP/CAST/S/16/2016 sa nevzťahuje na pána Barata.
               
            
                  3.
               
               
                  Žaloba sa vo zvyšnej časti zamieta ako neprípustná.
               
            
                  4.
               
               
                  Európsky parlament znáša svoje vlastné trovy konania a je povinný nahradiť trovy konania, ktoré vynaložil pán Barata.
               
            
         (1)  Ú. v. EÚ C 347, 16.10.2017.